**Asociacija Anykščių vaikų ir jaunimo užimtumo centras**

1. **metų finansinių ataskaitų aiškinamasis raštas**

**I. BENDROJI DALIS**

 Asociacija Anykščių vaikų ir jaunimo užimtumo centras toliau (AVJUC) įsteigta 2007 m. lapkričio 20 d. – yra pelno nesiekianti ribotos civilinės atsakomybės viešasis juridinis asmuo. Įstaigos buveinė yra J. Biliūno g. 57 Anykščiai, įmonės kodas 300033035, tel. 8 (381) 54235 , įstaiga nėra pridėtinės vertės mokesčio mokėtoja, registro tvarkytojas – juridinių asmenų registras. Įstaigos finansiniai metai yra kalendoriniai metai : finansinių metų pradžia – sausio 1 d., pabaiga – gruodžio 31 d. Anykščių vaikų ir jaunimo užimtumo centro įstatai įregistruoti Juridinių asmenų registre..Paramos gavėjo statusas suteiktas 2004-11-25 d. Asociacija filialų neturi .Anykščių vaikų ir jaunimo užimtumo centro teisinė forma – asociacija. Asociacijos veiklos laikotarpis neribotas .Anykščių vaikų ir jaunimo užimtumo centras savo veikloje vadovaujasi Lietuvos respublikos Konstitucija, civiliniu kodeksu, asociacijų įstatymu, Lietuvos Respublikos Vyriausybės nutarimais .Asociacijos veikla apima Anykščių rajono savivaldybės teritoriją. Asociacijos veiklos tikslas : ugdyti vaikus ir jaunimą, stengiantis juos integruoti į visuomenę, suteikiant ir skatinant tam būtinus asmeninius ir socialinius gebėjimus, neatskiriant nuo gyvenamosios aplinkos, spręsti socialines, ekonomines problemas ir ginti jų teises, siekti aktyvaus bendradarbiavimo su valstybinėmis institucijomis. Teikiame socialinę ir psichologinę pagalbą socialinės rizikos grupės vaikams ir jaunuoliams .Įgyvendiname vaikų ir jaunimo savišvietos, laisvalaikio užsiėmimų, veiklos žinių bei įgūdžių formavimo programas..Organizavome mokymus, seminarus, vasaros stovyklą .Centro vadovė nuo 2010 metais dirba visuomeniniais pagrindais. Vidutinis sąrašinis Anykščių vaikų ir jaunimo užimtumo centro 2019 metų darbuotojų skaičius -4.

**II. APSKAITOS POLITIKA**

Įstaigos buhalterinė apskaita tvarkoma ir finansinės ataskaitos sudaromos vadovaujantis įmonės veiklos tęstinumo, periodiškumo, piniginio mato, kaupimo, palyginimo, atsargumo, neutralumo ir turinio svarbos principais.

Įstaigos apskaita tvarkoma ir finansinės ataskaitos sudaromos vadovaujantis šiais teisės aktais:

1.Lietuvos Respublikos buhalterinės apskaitos įstatymu ( Žin., 2001, nr. 99-3515, 2011, Nr. 163-7761)

2.Lietuvos Respublikos finansų ministro 2004 m. lapkričio 22 d. , įsakymu nr. 1K-372 „ Dėl pelno nesiekiančių ribotos civilinės atsakomybės juridinių asmenų buhalterinės apskaitos ir finansinės atskaitomybės sudarymo ir pateikimo taisyklių patvirtinimo“ (Žin., 2004, Nr. 171-6342: 2008, Nr. 120-4566: 2009, Nr. 2-94) :

3.Lietuvos Respublikos viešųjų įstaigų įstatymu ( Žin., 1996, Nr. 68-1633: 2004, Nr. 25-752: 2011, Nr. 78-3794):

4.Lietuvos Respublikos Vyriausybės 1999 m. birželio 3 d. nutarimu Nr. 719 „ Dėl inventorizacijos taisyklių patvirtinimo: (Žin., 1999,Nr. 50-1622: 2008, Nr. 49-1822):

5.Lietuvos Respublikos Vyriausybės 2000 m. vasario 17 d. nutarimu Nr. 179 patvirtintomis Kasos darbo organizavimo ir kasos operacijų atlikimo taisyklėmis (Žin., 2000, Nr. 15-398: 2010, Nr. 65-3233).

Įstaigoje apskaita tvarkoma ir apskaitos dokumentai surašomi naudojant Lietuvos Respublikos piniginį vienetą – eurą. Apskaitos dokumentai surašomi ir apskaitos registrai sudaromi lietuvių kalba. Visos ūkinės operacijos ir ūkiniai įvykiai turi būti pagrįsti apskaitos dokumentais .Apskaitos dokumentai surašomi ūkinės operacijos ir ūkinio įvykio metu arba jiems pasibaigus ar įvykus. Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

**NEMATERIALUS TURTAS**

AVJUC nematerialaus turto neturi.

**ILGALAIKIS MATERIALUS TURTAS**

Įstaigos ilgalaikio materialiojo turto vienetu pripažįstamas visiškai užbaigtas įrenginys su visais jo įtaisais ir priklausiniais arba atskiras komplektas daiktų, sudarančių visumą ir drauge atitenkančią tam tikrą funkciją. Materialus turtas priskiriamas ilgalaikiam turtui, jei jis atitinka visus šiuos požymius:

* ketinama jį naudoti ilgiau nei vienerius metus ,
* pagrįstai tikimasi gauti iš turto ekonominės naudos būsimaisiais laikotarpiais,
* galima patikinamai nustatyti turto įsigijimo (pasigamintino) savikainą,
* turto įsigijimo (pasigaminimo) savikaina yra ne mažesnė kaip 500 Eurų,
* įstaigai perduota rizika, susijusi su materialiuoju turtu, tai yra įstaiga įgyja teisę valdyti, naudojant materialųjį turtą ir juo disponuoti, tampa atsakinga ir jai priklauso materialiojo turto teikiama nauda.

Ilgalaikis materialus turtas apskaitoje registruojamas įsigijimo (pasigaminimo) savikaina .Įsigijimo savikaina apskaičiuojama prie už tą turtą mokėtinos ar sumokėtos pinigų sumos pridedant tiesiogines su įsigijimu susijusias išlaidas. Į ilgalaikio materialiojo turto vertę pridėtinės vertės mokestis neįskaitomas, jis pripažįstamas sąnaudomis tą ataskaitinį laikotarpį, kai turtas buvo gautas.

Ilgalaikio materialiojo turto nusidėvėjimas skaičiuojamas tiesiniu metodu nuo kito mėnesio pirmos dienos, pradėjus šį turtą naudoti, ir nebeskaičiuojamas nuo kito mėnesio pirmos dienos jį nurašius, pardavus ar kitaip perleidus ir tada, kai visa turto vertė (atėmus likvidacinę vertę) perkeliama į veiklos sąnaudas.

Likvidacinė turto vertė nustatoma atsižvelgiant į sumą, kurią už šį turtą tikimasi gauti, pasibaigus jo naudingo tarnavimo laikui.

Nustatytos tokios ilgalaikio materialiojo turto grupės ir naudingo tarnavimo laikas:

 1. pastatai 8 metai:

 2. baldai, išskyrus naudojamus viešbučio veiklai 6 metai:

 3. kompiuterinė technika ir ryšio priemonės 3 metai:

 4. mašinos ir įrengimai 5 metai:

 5. kitas ilgalaikis materialusis turtas 4 metai:

**TRUMPALAIKIS TURTAS**

**Atsargos**

Atsargoms priskiriamas turtas, skirtas pajamoms uždirbti per vienerius metus. Įsigijimo metu atsargos apskaitoje registruojamos įsigijimo savikaina .Sudarant finansines ataskaitas. Atsargos parodomos (pasigaminimo) savikaina. Atsargų įsigijimo savikaina laikoma už tas atsargas sumokėta (mokėtina) suma. Kitos su atsargų įsigijimu susijusios (transporto, negrąžinti mokesčiai) išlaidos, priskiriamos to ataskaitinio laikotarpio, kurį jos buvo patirtos, sąnaudoms. Atsargos įsigytos užsienio valiuta , apskaitoje registruojamos eurais pagal pirkimo dieną galiojusį valiutos kursą. Atsargų , kurios įsigijus perduodamos naudoti, vertė iš karto pripažįstama sąnaudomis.

**Per vienerius metus gautinos sumos**

Gautinos sumos apskaitoje registruojamos jų atsiradimo dienos verte, balanse parodomos atėmus abejotinas skolas. Abejotinos skolos nustatomos peržiūrint ir atskirai įvertinant kiekvieną gautiną sumą**.**

**FINANASAVIMO APSKAITA**

Įstaigos finansavimą sudaro:

* dotacijos, neatlygintinai gavus turtą, arba lėšos skirtos tokio turto įsigijimui:
* tiksliniai įnašai , skirti griežtai apibrėžtiems tikslams įgyvendinti:
* gautas tikslinis finansavimas iš valstybės biudžeto, savivaldybės biudžeto, struktūrinių ir kitų fondų, kitų šaltinių:
* juridinių asmenų parama, fizinių asmenų parama, parama skirta gyventojų pajamų mokesčio dalis.

Turtu gauta parama yra įvertinama perdavimo dokumente nurodyta verte. Tokia parama pripažįstama panaudota tą ataskaitinį laikotarpį, kai gautas turtas sunaudojamas.

**PAJAMOS IR SĄNAUDOS**

Pajamos pripažįstamos kaupimo principu, tai yra apskaitoje registruojamos tada, kai jos yra uždirbamos, neatsižvelgiant į pinigų gavimo laiką. Pajamomis laikomos tik ekonominės naudos padidėjimas. Pajamomis nepripažįstamas trečiųjų asmenų vardu surinktos sumos. Pinigai, gauti iš anksto apmokėjus už paslaugas ar prekes, apskaitoje rodomi kaip įstaigos įsipareigojimai pirkėjams.

Sąnaudos, patirtos vykdant programas, projektus ir uždirbant laikotarpio pajamas, apskaitoje registruojamos ir finansinėse ataskaitose parodomos taikant kaupimo, pajamų ir sąnaudų palyginimo principus, neatsižvelgiant į pinigų išleidimo laiką. Sąnaudomis pripažįstama tik ta ataskaitinio ar ankstesnių laikotarpių išlaidų dalis, kuri tenka per ataskaitinį laikotarpį uždirbtoms pajamoms..Išlaidos , nesusijusios su per ataskaitinį laikotarpį uždirbtoms pajamomis, bet skirtos būsimų laikotarpių pajamos uždirbti, apskaitoje registruojamos ir finansinėse ataskaitose pateikiamos kaip turtas. Tais atvejais , kai per ataskaitinį laikotarpį turėtų išlaidų neįmanoma susieti su konkrečiomis pajamomis ir ateinančiais laikotarpiais jos neduos pajamų, šios išlaidos pripažįstamos įstaigos sąnaudomis tą laikotarpį, kurį buvo patirtos.

Sąnaudos yra skirstomos į veiklos sąnaudas ir kitas sąnaudas.

Veiklos sąnaudos priskiriamos darbuotojo darbo apmokėjimo, ilgalaikio turto nusidėvėjimo(amortizacijos), patalpų išlaikymo, remonto, transporto, ryšių, nuomos, draudimo, mokesčių sąnaudos bei ilgalaikio ir trumpalaikio turto praradimo ir nurašymo nuostoliai.

Kitos veiklos sąnaudomis yra priskiriami ilgalaikio turto perleidimo nuostoliai, neigiama valiutų kurso pasikeitimo įtaka, sumokėtų baudų ir delspinigių sąnaudos, banko palūkanų sąnaudos, kitos sąnaudos nesusijusios su pagrindine įstaigos veikla.

**APSKAITOS KLAIDŲ TAISYMAS**

Apskaitos klaida – klaida kuri atsiranda dėl neteisingo skaičiavimo, netinkamo apskaitos metodo taikymo, neteisingo ūkinės operacijos ar ūkinio įvykio registravimo ar dėl apsirikimo. Esminė apskaitos klaida – einamuoju ataskaitiniu laikotarpiu išaiškėjusi klaida, dėl kurios praėjusio ar kelių praėjusių ataskaitinių laikotarpių finansinės ataskaitos negali būti laikomos iš esmės patikimomis .Einamuoju ataskaitiniu laikotarpiu pastebėtos klaidos, padarytos praėjusių ataskaitinių laikotarpių finansinėse ataskaitose taisomos einamojo ataskaitinio laikotarpio finansinėse ataskaitose. Klaidų taisymo įtaka finansinėse ataskaitose parodoma taip:

Jei apskaitos klaida nėra esminė, jos taisymas registruojamas toje pačioje sąskaitoje, kurioje buvo užregistruota klaidinga informacija, ir parodomas toje pačioje veiklos rezultatų ataskaitos eilutėje, kurioje buvo pateikta klaidinga informacija:

Jei apskaitos klaida esminė, jos taisymas registruojamas tam skirtoje sąskaitoje ir parodomas veiklos rezultatų ataskaitos eilutėje „Apskaitos politikos keitimo bei esminių klaidų taisymo įtaka“. Lyginamoji ankstesnio ataskaitinio laikotarpio informacija pateikiama tokia, kokia buvo, t. y. nekoreguojama. Apskaitos politika per ataskaitinį laikotarpį keista nebuvo.

**III. AIŠKINAMOJO RAŠTO PASTABOS**

1.Pažymime, kad per ataskaitinį laikotarpį apskaitos politika keista nebuvo.

2.Pažymime ,kad įstaiga neturi informacijos apie sprendimus dėl teisinių ginčų.

3.Pažymime, kad reikšmingų įvykių, įtakojančių įstaigos veiklos rezultatus ir finansinių ataskaitų rinkinį, po paskutinės tarpinio ataskaitos laikotarpio dienos nebuvo.

4.Pažymime, kad įstaigos balanse ILGALAIKIS TURTAS sudaro 9198,00 Eurų.

5.Pžaymime, kad įstaigos TRUMPALIKIS TURTAS sudaro 2158,00 Eurai.

1.Pinigai ir pinigų ekvivalentai 10351,00 Euras.

6.pažymime, kad įstaigos balanse FINANSAVIMAS 75908,00 Eurų.

 7. Pagrindinės veiklos sąnaudos sudarė 75908,00 Eurų.

Buhalterė Nijolė Rudokienė

2020 m. kovo 15 d.